LIETUVOS RESPUBLIKOS FINANSŲ MINISTRO

Į S A K Y M A S

DĖL FINANSŲ MINISTRO 2011 m. RUGPJŪČIO 11 d. ĮSAKYMO Nr. 1k-275 „DĖL VALSTYBĖS PINIGINIŲ IŠTEKLIŲ SRAUTAMS PROGNOZUOTI SKIRTOS INFORMACIJOS TEIKIMO TAISYKLIŲ PATVIRTINIMO“ PAKEITIMO

2013 m. liepos 30 d. Nr. 1K-267

Vilnius

P a k e i č i u Valstybės piniginių išteklių srautams prognozuoti skirtos informacijos teikimo taisykles, patvirtintas Lietuvos Respublikos finansų ministro 2011 m. rugpjūčio 11 d. įsakymu Nr. 1K-275 „Dėl Valstybės piniginių išteklių srautams prognozuoti skirtos informacijos teikimo taisyklių patvirtinimo“ (Žin., 2011, Nr. 103-4853):

1. Išdėstau 1.2 punktą taip:

„1.2. Europos Sąjungos (toliau – ES) finansinės paramos programoms, finansuojamoms iš Europos žemės ūkio garantijų fondo (toliau – EŽŪGF), Europos žemės ūkio fondo kaimo plėtrai (toliau – EŽŪFKP), Europos žuvininkystės fondo (toliau – EŽF), ES Europos žemės ūkio orientavimo ir garantijų fondo Garantijų skyriaus, Europos pabėgėlių fondo, Išorės sienų fondo, Europos grąžinimo fondo, Europos fondo trečiųjų šalių piliečių integracijai, Europos kaimynystės ir partnerystės priemonės Latvijos, Lietuvos ir Baltarusijos bendradarbiavimo per sieną, taip pat Žvejybos kontrolės ir žuvų išteklių išsaugojimo, Bendrijos transeuropinio transporto tinklo (toliau – TEN-T) plėtros, 2007–2013 metų ES struktūrinės paramos, Europos teritorinio bendradarbiavimo tikslo Lietuvos ir Lenkijos bendradarbiavimo per sieną programoms, 2009–2014 m. Europos ekonominės erdvės (toliau – EEE) ir Norvegijos finansinių mechanizmų paramai, Lietuvos Respublikos ir Šveicarijos Konfederacijos bendradarbiavimo programai, kuria siekiama sumažinti ekonominius ir socialinius skirtumus išsiplėtusioje Europos Sąjungoje, finansuoti reikalingų lėšų poreikis ir planuojamos gauti pajamos;“;

2. Įrašau 3 punkte vietoj skaičių „14–20“ skaičius „131–19“.

3. Papildau šiuo 131 punktu:

„131. Įgyvendinančioji institucija, administruojanti EŽŪGF, EŽŪFKP ir EŽF priemones, teikia elektroniniu paštu Valstybės iždo departamentui informaciją apie paramos gavėjams planuojamas išmokėti lėšas, skirtas EŽŪGF, EŽŪFKP ir EŽF priemonėms įgyvendinti:

131.1. kiekvieną dieną – apie planuojamas išmokėjimų sumas per 20 darbo dienų pagal kiekvieną fondą, nurodant ekonominės klasifikacijos straipsnius;

131.2. iki kiekvieno mėnesio 5 dienos – apie planuojamas išmokėjimų sumas per 12 mėnesių pagal kiekvieną fondą, nurodant ekonominės klasifikacijos straipsnius.“

4. Išdėstau 18 punktą taip:

„18. Asignavimų valdytojai iki kiekvieno ketvirčio paskutinio mėnesio 25 dienos teikia (arba paveda atsakingoms institucijoms teikti) Valstybės iždo departamentui informaciją pagal nustatytas formas (6, 7 priedai) apie EEE ir Norvegijos finansinių mechanizmų bei Lietuvos Respublikos ir Šveicarijos Konfederacijos bendradarbiavimo programos, kuria siekiama sumažinti ekonominius ir socialinius skirtumus išsiplėtusioje Europos Sąjungoje, administravimo išlaidoms ir projektams įgyvendinti skirtų lėšų poreikį per tris ateinančius mėnesius, taip pat einamaisiais (pagal ketvirčius) ir pirmais ateinančiais metais.“

5. Pripažįstu netekusiu galios 20 punktą.

6. Įrašau 21 punkte vietoj skaičių ir žodžių „14, 16, 19 ir 20 punktuose“ skaičius ir žodžius „14, 16 ir 19 punktuose“.

FINANSŲ MINISTRAS	RIMANTAS ŠADŽIUS